section_heading: Radnja
paragraph_text: U tom trenutku dolazi Luke koji se sam suočava s Kylo Renom kako bi omogućio preživjelim pobunjenicima bijeg u sigurno. Kylo naređuje vojsci Prvog reda da pucaju na Lukea što nema pretjeranog efekta pa se Kylo sukobljava s Jedi vitezom uz upotrebu svjetlosnog mača. Kylo udara Lukea, ali shvaća da se borio s Lukeovim duhom (Luke se zapravo cijelo vrijeme nalazi na svom planetu i uz pomoć Sile projicira samog sebe na Craitu). Luke objašnjava Kylu da on neće biti posljednji Jedi, dok istovremeno Rey koristi Silu kako bi pomogla ostatku pobunjenika da pobjegnu s Falconom. Na planetu Ahch-To, iscrpljeni Luke mirno umire i postaje jedno sa Silom. Leia uvjerava preživjele da Pokret otpora ima sve što im je potrebno za ponovno uzdizanje. U gradu Canto Bight, jedno od djece koje je pomoglo Finnu i Rose u bijegu hvata metlu uz upotrebu Sile te pogledom punim nade gleda u obzor svemira.